“สศช.” เปิดตัวเลข “จีดีพี” ปี 65 โตเพียง 2.6% หั่นเป้าปี 66 เหลือ 3.2%
“สศช.” เปิดตัวเลข “จีดีพี” ไทยปี 65 ขยายตัวได้เพียง 2.6% ต่ำกว่าคาด พร้อมปรับเป้าปี 66 เหลือโต 3.2% หลังแนวโน้มเศรษฐกิจเปราะบาง
“สศช.” เปิดตัวเลข “จีดีพี” ไทยปี 65 ขยายตัวได้เพียง 2.6% ต่ำกว่าคาด พร้อมปรับเป้าปี 66 เหลือโต 3.2% หลังแนวโน้มเศรษฐกิจเปราะบาง
17 ก.พ. 2566

นายดนุชา พิชยนันท์ เลขาธิการสภาพัฒนาการเศรษฐกิจและสังคมแห่งชาติ (สศช.) เปิดเผยตัวเลขผลิตภัณฑ์มวลรวมภายในประเทศ หรือ GDP ของไทย ว่า ในปี 2565 เศรษฐกิจไทยขยายตัวได้เพียง 2.6% ต่ำกว่าประมาณการเดิมที่ สศช. ประเมินเอาไว้ก่อนหน้านี้ว่าจะขยายตัวได้ถึง 3.2% หลังได้รับผลประทบจากการส่งออกที่ชะลอตัวอย่างหนักในช่วงไตรมาสที่ 4 ปี 2565
ส่วนไตรมาสที่ 4 ของปี 2565 เศรษฐกิจขยายตัวเพียง 1.4% ชะลอตัวลงจากไตรมาสก่อนที่ขยายตัว 4.5% หลังจากการส่งออกสินค้า หดตัวมากถึง 10.5% ซึ่งเป็นไปตามสถานการณ์ชะลอตัวของเศรษฐกิจโลก สอดคล้องกับหลายประเทศอาเซียนที่มีอัตราการส่งออกชะลอตัวลงเช่นกัน ส่วนตัวชี้วัดอื่นๆ ยังปรับตัวดีและเศรษฐกิจยังคงมีเสถียรภาพ
ขณะที่แนวโน้มเศรษฐกิจไทยในปี 2566 สศช.ได้ปรับประมาณการเติบโตลง จากเป้าหมายเดิมคาดว่าจะขยายตัว 3 – 4% เหลือแค่ขยายตัวได้ 2.7 – 3.7% หรือค่ากลางคือ 3.2% โดยฝากความหวังเรื่องการฟื้นตัวของการท่องเที่ยวคอยขับเคลื่อนเศรษฐกิจเป็นหลัก ควบคู่กับการบริโภคภายในประเทศ